CELEX: 62020TN0028
Language: mt
Date: 2020-01-16 00:00:00
Title: Kawża T-28/20: Rikors ippreżentat fis-16 ta’ Jannar 2020 – ID vs EEAS

23.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/37
            
         
      Rikors ippreżentat fis-16 ta’ Jannar 2020 – ID vs EEAS
      (Kawża T-28/20)
      (2020/C 95/47)
      Lingwa tal-kawża: l-Ingliż
      
         Partijiet
      
      
         Rikorrent: ID (rappreżentant: C. Bernard-Glanz, lawyer)
      
         Konvenut: Servizz Ewropew għall-Azzjoni Esterna
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli;
               
            
                  —
               
               
                  tannulla d-deċiżjoni kkontestata u, sa fejn neċessarju, id-deċiżjoni li tiċħad dan l-ilment;
               
            
                  —
               
               
                  tordna lill-konvenut iħallas is-somma ta’ EUR 449 397,05 bħala kumpens għad-dannu materjali mġarrab, flimkien mal-interessi kkalkolati bir-rata legali sal-ġurnata tal-ħlas sħiħ;
               
            
                  —
               
               
                  tikkundanna lill-konvenut iħallas is-somma ta’ EUR 20 000 bħala kumpens għad-dannu morali mġarrab, flimkien mal-interessi kkalkolati bir-rata legali sal-ġurnata tal-ħlas sħiħ;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv ibbażat fuq ksur tal-Artikolu 84 tal-Kondizzjonijiet tal-impjieg applikabbli għall-aġenti l-oħra tal-Unjoni Ewropea:
                  
                              —
                           
                           
                              fir-rigward tal-elementi li fuqhom għandha tiġi bbażata konstatazzjoni ta’ inkapaċità sabiex tiġi ġġustifikata tkeċċija qabel l-iskadenza tal-perijodu ta’ prova;
                           
                        
                              —
                           
                           
                              fir-rigward tal-livell ta’ inkapaċità meħtieġ sabiex tiġi ġġustifikata tkeċċija qabel l-iskadenza tal-perijodu ta’ prova.
                           
                        
            
                  2.
               
               
                  It-tieni motiv ibbażat fuq nuqqas ta’ motivazzjoni xierqa u fuq żball manifest ta’ evalwazzjoni:
                  
                              —
                           
                           
                              fir-rigward tan-nuqqas ta’ indikazzjoni ta’ motivazzjoni xierqa u żball manifest ta’ evalwazzjoni;
                           
                        
                              —
                           
                           
                              fir-rigward tal-evalwazzjoni tal-fatti li jippermettu li tiġi ssostanzjata konstatazzjoni ta’ inkapaċità evidenti.
                           
                        
            
                  3.
               
               
                  It-tielet motiv ibbażat fuq użu ħażin ta’ poter.